**Podpora zachovania sklárstva na území Euroregiónu Bílé-Biele Karpaty**

***Miesto realizácie:***

Región Biele Karpaty (RBK) - Trenčiansky kraj, Trenčín

Euroregión Bílé-Biele Karpaty (ER BBK) – Trenčiansky kraj, Zlínsky kraj

***Ciele projektu:***

- podporiť rozvoj prepojenia verejného a súkromného sektora pomocou propagácie sklárskeho remesla a zviditeľňovanie ER BBK ako euroregiónu skla

- pokračovať v dokumentácii zanikajúcich ručných sklárskych technológií pre budúce generácie.

***Prínos projektu pre región:***

- Projekt prispel k plánovanému pokračovaniu dlhodobej cezhraničnej spolupráce a k rozvíjaniu ďalších aktivít programu VITRUM PRO FUTURUM, ER BBK – euroregión skla, ktorý sa na jednej strane snažíí o zachovanie sklárskeho remesla, o ekonomický rozvoj prihraničných regiónov v ER BBK posilňovaním verejného a súkromného partnerstva, na strane druhej o rozvoj a stabilizáciu ľudského potenciálu v regióne, ako aj o sieťovanie a propagáciu troch sklárskych pilierov z územia ER BBK i celej SR a ČR.

- Realizáciou projektu sa skvalitnili schopnosti členov slovensko-českého tímu expertov troch sklárskych pilierov spracovávať stratégie, plánovať a realizovať spoločné projekty, prekonávať legislatívne prekážky a pripraviť spoločný projekt v oblasti aplikovaného výskumu a vývoja pre malé a stredné sklárske firmy, ako i sklársky priemysel v ER BBK na roky 2009 – 2011.

- Projekt prispel k propagácii vysokoškolského štúdia s technickým zameraním na oboch stranách hranice a k zachovaniu zanikajúcich sklárskych ručných technológií pre budúce generácie a v neposlednom rade k propagácii Euroregiónu Bílé-Biele Karpaty ako euroregiónu skla.

***Doba trvania projektu:***

Od 1. 5. 2009 – 31. 12. 2009

***Náklady na projekt:***

16  650 eur ( z toho 1 665 eur vlastný vklad)

***Zrealizované aktivity:***

- spracovanie a vydanie [propagačného letáku](http://regionbilekarpaty.cz/_subory/dokumenty/zlozka/propagacny%20letak002.jpg) pri príležitosti 60. výročia SOŠS Lednické Rovne a 65. výročia SUPŠS Valašské Meziříčí,

-       - príprava a realizácia 5. sklárskej školy stredoškolákov (SŠS) v Lednických Rovniach, ktorej sa zúčastnili študenti stredných škôl z oboch strán hranice ER BBK,

           [Program 5. SŠS](http://regionbilekarpaty.cz/_subory/dokumenty/zlozka/program%20S%C5%A0S2009.pdf)

           [Vyhodnotenie dotazníka účastníkov SŠS](http://regionbilekarpaty.cz/_subory/dokumenty/zlozka/Vyhodnotenie%20dotazn%C3%ADka%20%C3%BA%C4%8Dastn%C3%ADkov%20S%C5%A0S.pdf)

           [Fotodokumentácia z 5. SŠS](http://regionbilekarpaty.cz/erbbk/main.php?f=_subory/subory/foto-sss.php)

        - [aktualizácia zoznamu malých, stredných a veľkých podnikov v oblasti skla a keramiky v ER BBK](http://regionbilekarpaty.cz/_subory/dokumenty/zlozka/web_%20zoznam%20sklarskych%20podnikov.xls),

        - pracovné stretnutia Základného tímu VITRUM PRO FUTURUM,

          [Zápis z pracovného stretnutia, konaného dňa 21. – 22. 12. 2009](http://regionbilekarpaty.cz/_subory/dokumenty/zlozka/Z%C3%A1pis%20z%20pracovn%C3%A9ho%20stretnutia%2C%20konan%C3%A9ho%20v%20d%C5%88och%2021.%20-%2022.%202009.pdf)

        - proces prípravy spoločnej výstavy sklárskych škôl v galériách v Trenčíne a Zlíne pri príležitosti 10. výročia ER BBK v roku 2010

          Fotodokumentácia z pracovných stretnutí

     - - výroba dvoch kusov Ceny VPF ER BBK, udeľovanej euroregiónom za výnimočný počin v prospech sklárstva v ER BBK,

-      - príprava technického scenára a spracovanie 4. multimediálneho vzdelávacieho  DVD Klasické sklárske technológie a postupy IV.